Sideways Festival

Sideways-festivaali (lyhyemmin Sideways) oli Helsingin jäähallin alueella järjestettävä musiikkifestivaali. Sideways järjestettiin ensimmäistä kertaa vuonna 2015, ja festivaalilla oli yli 12000 kävijää. Marraskuussa 2024 vahvistettiin että festivaalia ei järjestetä vuonna 2025 nykyisessä muodossaan.

Sideways-festivaalilla oli tarjolla runsaasti eri genrejä vaihtoehtomusiikista hip hopiin. Musiikkitarjonnan lisäksi festivaali panosti vahvasti katuruokatarjontaan ja alueohjelmaan. Tapahtuman järjesti Fullsteam Agency Oy.

Festivaalialue

Sideways järjestettiin vuodesta 2018 Helsingin ”Nordiksella” eli Helsingin jäähallin ja Eläintarhan urheilupuiston ympäristössä. Tapahtuma-alueen vaihdoksen myötä festivaali pystyi tarjoamaan ohjelmaa myös sisätiloissa sekä pimennetyissä tiloissa. Uuden miljöön myötä ohjelmisto jatkui myös aiempaa pidempään. Festivaali laajeni myös ajallisesti: tapahtuma järjestettiin kolmipäiväisenä. 

Vuosina 2015–2017 Sideways järjestettiin Helsingin Teurastamolla. Teurastamo-alue on arkkitehti Bertel Liljequistin suunnittelema entinen Helsingin kaupungin teurastamo Kalasatamassa; teurastamo avattiin vuonna 1933.  Vuonna 1992 teurastamo päätti toimintaansa ja tämän jälkeen tiloissa on toiminut lihanleikkaamoita, leipomoita ja muita elintarvike- ja kukka-alan yrityksiä. 

Alue muutettiin kaupunkilaisten käyttöön syksyllä 2012. Teurastamon tiloissa toimii nykyään ravintola-alan yrittäjiä, toisen asteen ammatillinen oppilaitos ja helsinkiläinen paikallisradio.

 Vuoden 2015 Sideways 
Festivaali järjestettiin 12.–13. kesäkuuta 2015. Suomalaisia esiintyjiä olivat Paperi T, Lapko, Uusi Fantasia, Ville Leinonen & Enkelit, Suad, Gim Kordon, Pimeys, Asa & Band, K-X-P, Hisser, Tähtiportti, Mirel Wagner, Pharaoh Overlord, Black Lizard, Jaakko Eino Kalevi, DJ Ibusal & Lobo, Lasten Hautausmaa, Mikko Joensuu, Pekko Käppi & K.H.H.L., Teksti-TV 666, The Hearing, Sur-rur, Aino Venna, Kesä, Tryer sekä Faarao & Kakspäinen narttu. Muun maalaisiin esiintyjiin lukeutuivat Killing Joke, Dizzee Rascal, The Jesus and Mary Chain, José González, Ariel Pink, Earl Sweatshirt, ...And You Will Know Us by the Trail of Dead, Freddie Gibbs, Bizarre Ride II The Pharcyde, Fickle Friends, The_Soft_Moon, Matthew E. White, Perfume Genius, Silvana Imam, Little Simz, Beatrice Eli ja Jack Garratt. Tapahtuman molemmat päivät olivat loppuunmyytyjä.

 Vuoden 2016 Sideways 
Festivaali järjestettiin 17.–18. kesäkuuta 2016. Suomalaisia esiintyjiä olivat Saimaa, French Films, Gasellit, Atomirotta, SMC Lähiörotat, Töölön Ketterä, Elias Gould, Noah Kin, Black Twig, Eevil Stöö, Khid, Talmud Beach, Circle, Gettomasa, View, Circle, Yona, Oranssi Pazuzu, Yari, Radiopuhelimet, Hopeajärvi, Mara Balls, Have You Ever Seen The Jane Fonda Aerobic VHS?, Shivan Dragn, Janne Westerlund, Echo Is Your Love, Kivesveto Go Go, PK Keränen, Ghost World, Redder, Ranger,  Phantom, Kiki Pau, Hebosagil, Stiletti-Ana sekä Seksihullut. Muun maalaisia esiintyjiä olivat PJ Harvey, Flatbush Zombies, Explosions in the Sky, Peaches, Susanne Sundfør, Mykki Blanco, Sevdaliza, EPMD, Ty Segalla & The Muggers, Cherrie, Julien Baker, Viagra Boys ja Kelela.

Vuonna 2016 Sideways-festivaalin toisen tapahtumapäivän yllätti voimakas myrsky. Järjestäjien mukaan joidenkin artistien esiintymisiä piti siirtää. Pariisin Kevään ja Iisan keikat jouduttiin peruuttamaan kokonaan. Vuoden 2016 Sidewaysin perjantai oli loppuunmyyty.

 Vuoden 2017 Sideways 
Festivaali järjestettiin 9.–10. kesäkuuta 2017. Suomalaisia esiintyjiä olivat Mikko Joensuu, Ruudolf & Karri Koira, Ceebrolistics, Sanni, Pimeys, Iisa, Disco Ensemble, Litku Klemetti & Tuntematon Numero, Astrid Swan, Lake Jons, Räjäyttäjät, Huoratron, Kairon; IRSE!, Satellite Stories, Death Hawks, Villa Nah, The Holy, Kube, Tippa-T, Kauriinmetsästäjät, Tuuttimörkö, U.F.Ojala, Kynnet, Töölön Ketterä, Oddarang, Rainbowlicker, JV, Karina, Kaleidobolt, The Toxics, Jukka Nousiainen, Janne Laurila, Flaming Skull Of The Eagle, Hidria Spacefolk, Kansakunnan Ylpeys, Acid Runs, Lighthouse Project ja Ilpo Väisänen & Jimi Tenor: Mika Vainio -tribuutti. Tapahtuman muun maalaisiin esiintyjiin kuuluivat Editors, Röyksopp, DJ Shadow, Dinosaur Jr., Section Boyz, The Radio Dept., The Thurston Moore Group, Tommy Cash, Hurula, Chelsea Wolfe, Lady Leshurr, Demdike Stare, Slaves ja The Coathangers. Vuoden 2017 Sidewaysin lauantai oli loppuunmyyty.

 Vuoden 2018 Sideways 
Festivaali järjestettiin 8.–10. kesäkuuta 2018. Vuonna 2018 tapahtuma laajeni kolmipäiväiseksi ja siirtyi Helsingin jäähallin ympäristöön. Uuden tapahtuma-alueen myötä festivaalin ohjelmaa järjestettiin myös sisätiloissa. Tämän lisäksi ohjelma jatkui aiempia vuosia pidempään. Tapahtuman suomalaisia kiinnityksiä olivat muun muassa Pyhimys, Vesta, Pariisin Kevät, M, Rättö ja Lehtisalo, SUAD, DJ Kridlokk, Gasellit sekä $now. Muunmaalaisiin esiintyjiin lukeutuivat A Perfect Circle, French Montana, The National, Rodriquez, MØ, Deerhunter, Sleaford Mods sekä No Fun At All. Alueohjelmassa oli muun muassa House of Auerin dragshow, sekä bissejoogaa.

Lähteet

 Aiheesta muualla 

Tapahtuman verkkosivusto

Luokka:Helsingin tapahtumat
Luokka:Musiikkifestivaalit Suomessa